अलीगढ़ के SSP बने कलानिधि नैथानी, संभाला पदभार
भारतीय पुलिस सेवा (IPS) अधिकारी कलानिधि नैथानी ने शनिवार को अलीगढ़ के वरिष्ठ पुलिस अधीक्षक (SSP) का पदभार संभाला है।
अलीगढ़: भारतीय पुलिस सेवा (IPS) अधिकारी कलानिधि नैथानी ने शनिवार को अलीगढ़ के वरिष्ठ पुलिस अधीक्षक (SSP) का पदभार संभाला है। कलानिधि नैथानी ने ट्वीट कर इसकी जानकारी दी है। उन्होंने ट्वीट में लिखा, "आज वरिष्ठ पुलिस अधीक्षक, अलीगढ़ का प्रभार ग्रहण किया।"गौरतलब है कि वह यहां से पहले गाजियाबाद जिले के वरिष्ठ पुलिस अधीक्षक थे। वह करीब सवा साल गाजियाबाद में तैनात रहे। उन्होंने ट्वीट में लिखा, "इससे पूर्व गाजियाबाद जनपद में लगभग 15 माह वरिष्ठ पुलिस अधीक्षक रहा, वहां की जनता, मीडिया एवं समस्त विभागों का आभार, धन्यवाद।गाजियाबाद के वरिष्ठ पुलिस अधीक्षक रहते समय उन्होंने लगातार अपराधियों के विरुद्ध कठोर कार्रवाई को सुनिश्चित किया। अब उन्हें अलीगढ़ के वरिष्ठ पुलिस अधीक्षक का प्रभार दिया गया है। कलानिधि नैथानी ने शनिवार का अपना पदभार भी संभाल लिया है, जिसके बाद उन्हेंने ट्वीट किया।